Stefan Johansen

Stefan Marius Johansen (født 1991)  er en norsk fotballspiller som fra den 31. desember 2024 er klubbløs.Stefan Johansen flytter hjem

 Klubbkarriere 
 Bodø/Glimt 
Stefan Johansen kom til  fra  som 14-åring etter å ha blitt oppdaget på Ole Gunnar Solskjærs fotballakademi i Kristiansund sommeren 2005. 

Stefan Johansen har spilt på juniorlaget til Bodø/Glimt og har også vært kjent for å score svært mange mål for Bodø/Glimt 2. Foran 2007-sesongen ble Johansen hentet opp til A-laget til Glimt som hospitant sammen med Anders Konradsen. Stefan Johansen fikk sin A-lagsdebut og første mål for Bodø/Glimt som 16 åring i cupens 1. runde borte mot , 20. mai 2007. Kampen endte 4-0, hvorav Stefan Johansen scoret det siste målet.

 Strømsgodset 
Johansen kom til Strømsgodset 1. januar 2011 på en tre årskontrakt Han var da angrepsspiller, men Strømsgodset-trener Ronny Deila omskolerte han senere til en såkalt «potet». I oktober 2011 spilte han venstreback mot Rosenborg, og ble kåret til banens beste spiller, av blant annet TV 2. I 2012 spilte han så mer og mer som midtbanespiller, og det ble etter hvert hans nye posisjon.

Johansen sitt store gjennombrudd kom i 2012-sesongen. 28. juli 2012 toppet han VG-børsen, og han scoret også to frisparkmål på 11 dager. Først mot  (2-1) 16. juli, før han slo til med en reprise av scoringen mot  (5-0) 27. juli.

I sesongen 2013 ble han norsk seriemester med Strømsgodset og han ble tildelt Kniksenprisen som årets midtbanespiller.Fikk gullet - og fire av fem Kniksenpriser, Dagbladet 10. november 2013, besøkt 16. januar 2014 Han ble også kåret til Årets spiller i norsk fotball av VG i 2013. 

 Celtic 
Den 15. januar 2014 ble det meldt at han hadde skrevet en 3 1/2-årskontrakt med CelticStefan Johansen: Celtic sign Norwegian midfielder, BBC Sport 15. januar 2014Johansen klar for Celtic nrk.no 15. januar 2014 med en overgangssum på 2 millioner pund, hvorav 1,7 millioner betales ved overgangen.Celtic set to unveil Stefan Johansen as Norwegian star finalises £2m move to Parkhead, Daily Record, 15. januar 2014 Johansen ble den fjerde norske spilleren for Celtic, og etterfulgte Harald Brattbakk, Vidar Riseth og Thomas Rogne. Han debuterte for Celtic da laget vant 4-0 over Hibernian 26. januar 2014 da han spilte de siste fem minuttene som innbytter. 2. februar 2014 spilte han fra start og hele kampen mot St. Mirren, en kamp Celtic vant 1-0.Kampreferat på BBC Sport, 2. februar 2014

I sesongen 2014-2015 ble han utnevnt til Scottish PFA Players' Player of the Year.

 Fulham 
Den 26. august 2016 signerte han treårskontrakt med Fulham FC.. Den første scoringen for sin nye klubb kom i hjemmekampen mot Norwich City 18. oktober 2016. Oppgjøret endte 2-2. 31. januar 2019 ble Johansen lånt ut til West Bromwich Albion for resten av sesongen.

 Queens Park Rangers 
Den 26. januar 2021 ble Johansen lånt ut til Queens Park Rangers, en avtale med varighet ut sesongen. Han scoret sitt første mål for QPR i hjemmekampen mot Bournemouth 20. februar 2021. Utlånsperioden i QPR ble preget av en rekke gode resultater for klubben. Med Johansen på laget, klatret QPR oppover tabellen, og endte på 9.-plass i Championship.

Den 24. juli 2021 signerte Stefan Johansen en 3-årskontrakt med QPR. Den 19. juni 2023 offentliggjorde klubb og spiller at de var blitt enige om å avslutte kontrakten, et drøyt år før den utløp.Stefan Johansen leaves QPR

 Landslagskarriere 
Johansen debuterte på aldersbestemte landslag da han spilte på G16-landslaget 8. august 2008 mot Polen. Han spilte senere på alle aldersbestemte landslag opp til U23-landslaget. Han spilte begge kampene som slo ut Frankrike og kvalifiserte U21-landslaget til U21-EM i fotball i 2013.

I kampene mot Portugal og Island i mai/juni 2016 var Johansen Norges kaptein for første gang.fotball.noaftenposten.no

Den 12. mars 2021 ga han seg på det norske landslaget.Stefan Johansen gir seg på landslaget

 Landslagsmål 
Hjemmelagets mål står først i  tabellen
 #  Dato  Arena  Motstander  Mål  Resultat  Turnering 1  14. august 2013  Friends Arena, Stockholm    2–2  4-2  Treningskamp 2  29. mars 2016  Ullevaal Stadion, Oslo    2-0  2-0  Treningskamp 3  1. juni 2016  Ullevaal Stadion, Oslo    1-0  3-2  Treningskamp 4  6. september 2018  Ullevaal Stadion, Oslo    1-0  2-0  UEFA Nations League 2018-2019 5  6. september 2018  Ullevaal Stadion, Oslo    2-0  2-0  UEFA Nations League 2018-2019 6  8. september 2019  Friends Arena, Stockholm    0-1  1-1  Kvalifisering til EM i fotball 2021

 Meritter 
Strømsgodset
 Tippeligaen (1): 2013

Celtic FC
 Scottish Premiership (2): 2013/2014, 2014/2015
 Scottish League Cup (1): 2014/2015

Individuelt
 Kniksenprisen (2): Årets midtbane 2013, Årets Kniksen 2015
 Scottish PFA Players' Player of the Year (1): 2014/2015

 Referanser 

 Eksterne lenker 

 Bodø/Glimt – Biografi
 Altomfotball.no – Biografi 

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for FK Bodø/Glimt
Kategori:Fotballspillere for Strømsgodset TF
Kategori:Fotballspillere for Celtic FC
Kategori:Fotballspillere for Fulham FC
Kategori:Fotballspillere for West Bromwich Albion FC
Kategori:Fotballspillere for Queens Park Rangers FC
Kategori:Fotballspillere for Sarpsborg 08 FF
Kategori:Norske fotballspillere i Skottland
Kategori:Norske fotballspillere i England
Kategori:Vinnere av Kniksenprisen
Kategori:Personer fra Vardø kommune